# אלכסנדר טורדזה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אלכסנדר טורדזה

אלכסנדר טורדזה (בגאורגית: ალექსანდრე თორაძე), נולד ב-30 במאי 1952, הוא פסנתרן ממוצא גאורגי , הנודע בעולם כפסנתרן וירטואוז במיטב המסורת הרומנטית.

## [עריכה] קורות חיים

טורדזה נולד בטביליסי. בשנת 1978 סיים את חוק לימודיו בקונסבטוריון ע"ש צ'ייקובסקי במוסקבה. בשנת 1983, כשהיה במדריד במסגרת סיור הופעות עם התזמורת הסימפונית בולשוי של מוסקבה, ביקש מקלט מדיני בשגרירות אמריקה ומאז הוא תושב ארצות הברית.

בשנת 1991 התמנה טורדזה לפרופסור לפסנתר באוניברסיטת אינדיאנה בסאות' בנד. חברי אולפן הפסנתר הרב-לאומי האוניברסיטת אינדיאנה לוקחים חלק פעיל בפסטיבלי קיץ שונים, ביניהם פסטיבל זלצבורג, בפסטיבל "לילות לבנים", קונצרטי הטיילת של לונדון, פסטיבל אדינבורו, פסטיבל רוויניה, רוהר, רוטרדם, מיקלי, פינלנד, אגן הוליווד, סרטוגה ואחרים.

אולפן טורדזה קצר שבחים על תרומותיו לעולם הפסנתר. הוא התפתח להרכב, היוצא לסיורי קונצרטים ברחבי העולם ונהנה מביקורות חיוביות ברמה בינלאומית. בעונה האחרונה הופיע האולפן בזלצבורג, ניו יורק, רומא, פירנצה, ונציה, ראוונה, ליסבון ופסטיבל רוהר, בין השאר. טורודזה עצמו מופיע בקביעות עם התזמורות המובילות בעולם, כמו הפילהרמונית של ברלין, התזמורת של קירוב, הפילהרמונית של לה סקאלה, הפילהרמונית של סנקט פטרבורג, התזמורת הלאומית של צרפת, התזמורת הסימפונית של ברמינגהם, התזמורת הסימפונית של לונדון, הפילהרמונית של לונדון ותזמורת פילהרמוניה, NHK ביפן, הפילהרמונית הצ'כית הפילהרמונית הישראלית, , הפילהרמונית של ורשה, וכן תזמורות בהונגריה, הולנד, גרמניה, שבדיה, פינלנד ואיטליה.

טורדזה הקליט יצירות משל מלחינים רוסיים כמו רחמנינוב, פרוקופייב, סטרווינסקי וצ'ייקובסקי. ראויה לציון מיוחד הקלטתו את חמשת הקונצ'רטי לפסנתר של פרוקופייב עם תזמורת קירוב ומנצחה ואלרי גרגייב, בחברת פיליפס.

## [עריכה] קישורים חיצוניים

להלן קישורים לכתבות על ביקוריו בישראל:

- כתבה מאתר הבמה כתבה על אלכסנדר טורדזה באתר הבמה.
- כתבה מאתר הבמה - הפסנתרן אלכסנדר טורדזה אורח הפילהרמונית, כתבה משנת 2002.
- אלכסנדר טורדזה, במסד הנתונים הקולנועיים IMDb (באנגלית)
- ברוק דופי, Pianist Alexander Toradze, אנגלית

מקור: http://he.wikipedia.org../../../%D7%90/%D7%9C/%D7%9B/%D7%90%D7%9C%D7%9B%D7%A1%D7%A0%D7%93%D7%A8_%D7%98%D7%95%D7%A8%D7%93%D7%96%D7%94.html

קטגוריות: פסנתרנים גאורגים | פסנתרנים | גאורגים | סובייטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Deutsch
- English